סטים

סטִים (באנגלית: Steam) היא חנות דיגיטלית ורשת חברתית מקוונת אשר פותחה על ידי Valve Corporation. התכנה הושקה ב-12 בספטמבר 2003, ומטרתה המרכזית היא לאפשר לשחקנים לרכוש ולהוריד משחקים באופן דיגיטלי. זאת ועוד, התכנה מציעה לרוכשים, בין היתר, עדכונים אוטומטיים ואפשרות לשמירת התקדמות בענן. על אף שהתכנה פותחה במקור עבור Microsoft Windows, בהמשך הושקו גרסאות עבור מערכת ההפעלה OS X ומערכות הפעלה מבוססות לינוקס (ביניהן ההפצה של Valve, ‏SteamOS). בנוסף, הושקו גרסאות עבור טלפונים חכמים אשר מערכת הפעלתן היא אנדרואיד, ‏iOS או Windows Phone. אולם, הגרסאות עבור הטלפונים החכמים אינן מאפשרות לשחק במשחקים, ומטרתן העיקרית היא לאפשר לשוחח עם חברים ולרכוש משחקים. נכון לשנת 2019, נפתחו בשירות מעל מיליארד חשבונות ומוצעים למכירה יותר מ-30,000 משחקים. ההצלחה של Steam הובילה לפיתוח של SteamOS, מערכת הפעלה מבוססת לינוקס אשר בנויה סביב השירות, ו-Steam Machine, מחשבים בנויים-מראש עבור משחקים. בנובמבר 2017, הוסיפה החברה את מטבע השקל החדש, ומאז – בישראל ניתן לקנות ולשלם אך ורק בשקלים חדשים. לפני שהחל פיתוח התכנה המפתחים, Valve Corporation, נתקלו בקשיים כאשר ניסו לעדכן את משחקיהם. שחרור עדכונים יצר מצב בו מרבית קהילת השחקנים במשחק Counter-Strike, לדוגמה, נשארה מנותקת למשך ימים. העדכונים בוצעו דרך מערכת ה-WON של Sierra Entertainment שהיוותה פלטפורמה חברתית ומערכת שרתי משחק. החברה החליטה כי עליה ליצור תכנה אשר תעדכן באופן אוטומטי את משחקיה ותכלול, בין היתר, אמצעי הגנה חזקים יותר נגד פיראטיות רמאויות ואתגרים אחרים. תחילה פנתה Valve למספר חברות, ביניהן Microsoft Corporation ו-Yahoo!, על מנת לפתח את התכנה אך נדחתה על ידי כולן. כתוצאה מכך, החלה Valve לפתח את התכנה בכוחות עצמה בשנת 2002. התכנה נחשפה לראשונה במהלך כנס Game Developers Conference ב-22 במרץ 2002, ובמהלך ינואר 2003, התכנה הפכה זמינה בפני הציבור לראשונה כחלק מבדיקות בטא שנעשו לגרסה 1.6 של המשחק Counter-Strike. ‏Half-Life 2 הוא, למעשה, המשחק הראשון אשר חייב את התקנת התכנה, אפילו בעותקים פיזיים, כאשר שוחרר ב-16 בנובמבר 2004. בתחילת הדרך לעיתים נתקלו שחקנים בקשיים כאשר ניסו לשחק במשחקים באמצעות התכנה. תחילה שיווקו Valve רק את משחקיהם באמצעות התכנה. במהלך אוקטובר 2005 החל להימכר המשחק הראשון אשר שייך לחברת פיתוח אחרת, Rag Doll Kung Fu. חברות פיתוח גדולות יותר, כגון id Software, ‏Eidos Interactive וקאפקום, החלו למכור את משחקיהם באמצעות התכנה במהלך שנת 2007. עד מאי 2007, נפתחו בשירות יותר מ-13 מיליון חשבונות והוצעו למכירה יותר מ-150 משחקים. לשמירת קובצי ארכיון של התוכנה פותחה שפת תכנון Game Cache File. סטים גדלה באופן משמעותי מאז ההשקה בשנת 2003. בעוד שבשנת 2004 הוצעו למכירה באמצעות התכנה שבעה משחקים בלבד, נכון לסוף 2018 מוצעים למכירה כ-30,000 משחקים, מתוכם 9,300 נוספו במהלך שנת 2018. החברה אינה משחררת נתוני מכירות לציבור; הצפייה בנתונים מתאפשרת רק לחברות אשר משתמשות בשירות למכירות משחקיהן, והן אינן יכולות לחשוף אותו לציבור ללא רשות בעקבות הסכם אשר נחתם ביניהם לבין Valve. עם זאת, חברת Stardock פרסמה בשנת 2009 הערכה לפיה סטים מחזיקה בנתח שוק של כ-70%. בתחילת 2011, עיתון פורבס פרסם הערכה לפיה סטים מחזיקה בנתח שוק של בין 50% ל-70%. לאורך השנים מספר חברות פרסמו את נתוני המכירות שלהם. CD Projekt, לדוגמה, פרסמה זמן קצר לאחר שחרור המשחק The Witcher 2: Assassins of Kings כי 200,000 (80%) מתוך 250,000 המכירות הדיגיטליות של המשחק בוצעו דרך השירות. היות שהתקנת התכנה והשימוש בה נדרשים במרבית משחקי המחשב, לאורך השנים נשמעו ביקורות רבות על שירות הלקוחות של החברה. הטענות העיקריות נוגעות לזמני המתנה ממושכים וחוסר במענה, אשר הובילו את Better Business Bureau להעניק לחברה את הציון "F" (נכשל) במרץ 2015. אריק ג'ונסון, ראש חטיבת הפיתוח העסקי בחברת Valve, פרסם בעקבות הציון הצהרה שהחברה מכירה בבעיה ומבטיחה לטפל בה. מדיה וקבצים בנושא סטים בוויקישיתוף אתר האינטרנט הרשמי של סטים (באנגלית) אתר האינטרנט הרשמי של סטים (בספרדית איברית) אתר האינטרנט הרשמי של סטים (בSpanish language in the Americas) אתר האינטרנט הרשמי של סטים (ביוונית) אתר האינטרנט הרשמי של סטים (בצרפתית) אתר האינטרנט הרשמי של סטים (באיטלקית) אתר האינטרנט הרשמי של סטים (בהונגרית) אתר האינטרנט הרשמי של סטים (בהולנדית) אתר האינטרנט הרשמי של סטים (בנורווגית) אתר האינטרנט הרשמי של סטים (בפולנית) אתר האינטרנט הרשמי של סטים (בפורטוגלית אירופית) אתר האינטרנט הרשמי של סטים (בפורטוגזית ברזילאית) אתר האינטרנט הרשמי של סטים (ברומנית) אתר האינטרנט הרשמי של סטים (ברוסית) אתר האינטרנט הרשמי של סטים (בפינית) אתר האינטרנט הרשמי של סטים (בקוריאנית) אתר האינטרנט הרשמי של סטים (בשוודית) אתר האינטרנט הרשמי של סטים (בטורקית) אתר האינטרנט הרשמי של סטים (באוקראינית) אתר האינטרנט הרשמי של סטים (בוייטנאמית) אתר האינטרנט הרשמי של סטים (בסינית מסורתית) אתר האינטרנט הרשמי של סטים (בסינית מפושטת) אתר האינטרנט הרשמי של סטים (ביפנית) אתר האינטרנט הרשמי של סטים (בתאית) אתר האינטרנט הרשמי של סטים (בבולגרית) אתר האינטרנט הרשמי של סטים (בצ'כית) אתר האינטרנט הרשמי של סטים (בדנית) אתר האינטרנט הרשמי של סטים (בגרמנית) אתר האינטרנט הרשמי של סטים (בשפות מרובות) סטים, ברשת החברתית פייסבוק סטים, ברשת החברתית אקס (טוויטר) סטים, באתר PCGamingWiki (באנגלית) Steamworks, באתר PCGamingWiki (באנגלית) האתר של שירות Steam Community (באנגלית) האתר של שירות Steam Workshop (באנגלית) האתר של התמיכה של Steam (באנגלית) אתר המסביר על שירות Steamworks (באנגלית) There Are Over 1 Billion Steam Accounts, But That Doesn't Mean Much, Nathaniel Mott, Tom's Hardware, May 01, 2019 Steam now has 30,000 games, באתר PCGamer, ‏ 13 בינואר 2019 לויד קייס, Valve Changes Online Gaming Rules, באתר PCMag, ‏22 במרץ 2002. ג'יימס לי, The Last of the Independents?, באתר GamesIndustry, ‏30 באפריל 2008. לוק פלאנקט, Steam Is 10 Today. Remember When It Sucked?, באתר Kotaku, ‏12 בספטמבר 2013. טריי ווקר, GDC 2002: Valve unveils Steam, באתר GameSpot, עודכן ב-2 בספטמבר 2003 Gamers get playing Half-Life 2, באתר BBC News, ‏17 בנובמבר 2004. Half-Life 2 now preloading via Steam, באתר GameSpot, ‏27 באוגוסט 2004. ריץ' סטנטון, Full Steam Ahead: How Valve's Platform Just Gets Hotter, באתר EuroGamer, ‏21 באוגוסט 2012. טום בראמוול, id games added to Steam, באתר EuroGamer, ‏4 באוגוסט 2007. רוברט פורצ'יז, Eidos embraces Steam power, באתר EuroGamer, ‏16 במרץ 2007. טום בראמוול, Capcom signs up to Steam, באתר EuroGamer, ‏12 ביוני 2007. Valve Corporation, ‏Steam Surpasses 13 Million Accounts, באתר Steam, ‏23 במאי 2007. דן פירסון, Valve: no Steam data for digital sales charts, באתר GamesIndustry, ‏21 באפריל 2011. קריס גראפט, Stardock Reveals Impulse, Steam Market Share Estimates, באתר Gamasutra, ‏19 בנובמבר 2009. אוליבר צ'יאנג, The Master of Online Mayhem, באתר Forbes, ‏9 בפברואר 2011. אוון היל, GOG release The Witcher 2 sales stats. Steam dominates all competitors combined, באתר PCGamer, ‏11 בנובמבר 2011. נתן גרייסון, Valve Is Not Psyched They Got An 'F' In Customer Service, באתר Kotaku, ‏13 במרץ 2015.